**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI IR SIŪLYMO ĮTRAUKTI Į ALYTAUS REGIONO INTEGRUOTŲ TERITORIJŲ VYSTYMO PROGRAMĄ**

2020 m. birželio 15 d. Nr. 34-414

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, I prioriteto „Darnaus verslo, kaimo ir turizmo plėtros skatinimas“, 1.1 tikslo „Kurti palankią aplinką verslui ir investicijoms“ 1.1.1 uždaviniu „Užtikrinti palankias verslo kūrimo sąlygas, skatinti gyventojų verslumą“, III prioriteto „Žmogiškųjų išteklių ir socialinė plėtra“ , 3.3 tikslo „Užtikrinti gyventojų socialinį saugumą“ 3.3.1 uždaviniu „Užtikrinti socialinių paslaugų prieinamumą ir įvairovę“, 3.3.3 uždaviniu „Gerinti socialines paslaugas teikiančių įstaigų infrastruktūrą“, Integruotų teritorijų vystymo programų rengimo ir įgyvendinimo gairių, patvirtintų Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 „Dėl Integruotų teritorijų vystymo programų rengimo ir įgyvendinimo gairių patvirtinimo“, 50.2 papunkčiu ir Lazdijų rajono savivaldybės 2020–2022 metų strateginio veiklos plano, patvirtinto Lazdijų rajono savivaldybės tarybos 2020 m. vasario 28 d. sprendimu Nr. 5TS-259 ,,Dėl Lazdijų rajono savivaldybės 2020–2022 m. strateginio veiklos plano patvirtinimo“, IV dalies „Lazdijų rajono savivaldybės veiklos programos“ Lazdijų rajono savivaldybės investicijų programa, Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos projektui „Buvusios VSAT Lazdijų rinktinės patalpų ir teritorijos Ežerų g. 44, Dumblio k., Lazdijų r. inžinerinės infrastruktūros, svarbios verslui, rekonstravimas ir įrengimas pritaikant socialinės globos namų poreikiams“. Bendra projekto vertė 250 000,00 Eur, iš jų Europos Sąjungos fondų lėšos 212 500,00 Eur, valstybės biudžeto lėšos 18 750,00 Eur, savivaldybės biudžeto lėšos 18 750,00 Eur.

2. Siūlyti, kad projektas būtų įtrauktas į Alytaus regiono integruotą teritorijų vystymo programą.

3. Užtikrinti projekto įgyvendinimą ir skirti papildomas lėšas, jeigu tokių reikės, skirti atskiru tarybos sprendimu.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vidmantas Pilvinis, tel. (8 318) 51244

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTUI IR SIŪLYMO ĮTRAUKTI Į ALYTAUS REGIONO INTEGRUOTŲ TERITORIJŲ VYSTYMO PROGRAMĄ“**

**AIŠKINAMASIS RAŠTAS**

2020-06-10

Lazdijų rajono savivaldybės tarybos sprendimo „Dėl pritarimo projektui ir siūlymo įtraukti į Alytaus regiono integruotų teritorijų vystymo programą“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, I prioriteto „Darnaus verslo, kaimo ir turizmo plėtros skatinimas“, 1.1 tikslo „Kurti palankią aplinką verslui ir investicijoms“ 1.1.1 uždaviniu „Užtikrinti palankias verslo kūrimo sąlygas, skatinti gyventojų verslumą“, III prioriteto „Žmogiškųjų išteklių ir socialinė plėtra“ , 3.3 tikslo „Užtikrinti gyventojų socialinį saugumą“ 3.3.1 uždaviniu „Užtikrinti socialinių paslaugų prieinamumą ir įvairovę“, 3.3.3 uždaviniu „Gerinti socialines paslaugas teikiančių įstaigų infrastruktūrą“, Integruotų teritorijų vystymo programų rengimo ir įgyvendinimo gairių, patvirtintų Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 „Dėl Integruotų teritorijų vystymo programų rengimo ir įgyvendinimo gairių patvirtinimo“, 50.2 papunkčiu ir Lazdijų rajono savivaldybės 2020–2022 metų strateginio veiklos plano, patvirtinto Lazdijų rajono savivaldybės tarybos 2020 m. vasario 28 d. sprendimu Nr. 5TS-259 ,,Dėl Lazdijų rajono savivaldybės 2020–2022 m. strateginio veiklos plano patvirtinimo“, IV dalies „Lazdijų rajono savivaldybės veiklos programos“ Lazdijų rajono savivaldybės Investicijų programa.

Sprendimo tikslas – pritarti Lazdijų rajono savivaldybės administracijos projektui „Buvusios VSAT Lazdijų rinktinės patalpų ir teritorijos Ežerų g. 44, Dumblio k., Lazdijų r. inžinerinės infrastruktūros, svarbios verslui, rekonstravimas ir įrengimas pritaikant socialinės globos namų poreikiams“. Bendra projekto vertė 250 000,00 Eur, iš jų Europos Sąjungos fondų lėšos 212 500,00 Eur, valstybės biudžeto lėšos 18 750,00 Eur, savivaldybės biudžeto lėšos 18 750,00 Eur.

Buvusios Valstybinės sienos apsaugos tarnybos (toliau – VSAT) Lazdijų rinktinės patalpų ir teritorijos, esančios Ežerų g. 44, Dumblio k., Lazdijų r., inžinerinės infrastruktūros bus rekonstruojamos ir įrengiamos, pritaikant jas socialinės globos namų poreikiams. Planuojama sutvarkyti vandens, elektros tiekimo, nuotekų valymo ir susisiekimo infrastuktūrą, apželdinant teritoriją ir įrengiant mažosios architektūros elementus, kuri sudarytų didesnes galimybes pritraukti privataus verslo įmones, siekiant panaudoti apleistas patalpas socialinės globos namų įkūrimui. 2 administracinės paskirties pastatų pritaikymas globos namams, įrengiant 70 vietų, investuotojui kainuotų iki 0,5 mln. eurų. Planuojama, kad pastate būtų įrengta valgykla ir įdarbinta 20–30 darbuotojų.

Žemės sklypo duomenys: unik. Nr. 5905-0003-0085, pagr. naudoj. paskirtis – kita, plotas – 1,5221 ha, užstatymo plotas 0,2245 ha. Nuosavybės teisė – Lietuvos Respublika, patikėjimo teisė – Nacionalinė žemės tarnyba prie Žemės ūkio ministerijos. 2019-12-09 žemės sklypo paskirtis iš teritorijos valstybės sienos apsaugos tikslams naudojimo būdo pakeista į visuomeninės paskirties. Pastatas Nr. 1 – administracinis, unik. Nr. 5998-0005-7027, naud. paskirtis – administracinė, bendr. plotas – 596,01 kv. m. ir pastatas Nr. 2 – administracinis, unik. Nr. 5998-4005-2015, naud. paskirtis – administracinė, bendr. plotas – 606,81 kv. m. Pastatai nuosavybės teise priklauso Lazdijų rajono savivaldybei, turto patikėjimo teisė – Lazdijų rajono savivaldybės administracija.

Planuojamos projekto veiklos:

1. Kietos dangos įvažiavimų aptarnaujančiam ir kroviniam transportui prie administracinių pastatų ir automobilių aikštelės įrengimas.

2. Teritorijos ir pastatų apšvietimas (tame tarpe elektros stulpų iškėlimas iš teritorijos).

3. Teritorijos želdinimas ir mažosios architektūros įrengimas.

4. Nuotekų šalinimo vamzdynų ir valymo įrengimų rekonstrukcija.

5. Administracinių pastatų geoterminio šildymo infrastruktūros įrengimas.

Projektas teikiamas finansavimui gauti pagal 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ 07.1.1-CPVA-V-907 priemonę „Miesto inžinerinės infrastruktūros, svarbios verslui, atnaujinimas ir plėtra“.

Po projekto įgyvendinimo pabaigos veiklai vykdyti esamuose pastatuose bus ieškomas privatus investuotojas.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėjos pavaduotojas Vidmantas Pilvinis.

Strateginio planavimo ir

investicinių projektų valdymo skyriaus vedėjos pavaduotojas Vidmantas Pilvinis